《跋罗商卿守黑铭》
宋代·项安世

大江从西来，傲岸有矜色。
日与峡争雄，百战无虚刻。
行逢天阔峡，漭沆四无壁。
始知向来事，何啻蜗两国。
泯然从此逝，到海不逢敌。
居平吾语子，无与世为的。
我高人肯下，已胜谁甘北。
孰谓饶人痴，未闻开殿击。
吾非若溪水，宁与世争皙。
卿言皆好好，吾见甘棫棫。
老子邑中黔，诸公天下白。
加我任纁缁，推渠作圭璧。
君看千载下，人数孟之侧。
当时争功人，枉被蝼蚁食。
之子真吾徒，敏捷流辈百。
昔我惟子尤，教子孔氏克。
隔宿不见之，已作老聃黑。
快哉吾阿蒙，非腹吴下客。
瞥然见鞭影，千里才一息。
酌酒可贺我，正傅今有嫡。

作者简介：项安世（1129--1208），孝宗淳熙二年（1175年）进士，光宗绍熙四年（1193年）任秘书省（管理皇家典籍）正字，隔年为校书郎兼实录院检讨官。宁宗庆元元年出通判池州，开禧二年（1206年）起知鄂州，迁户部员外郎、湖广总领。及后以太府卿终其官职。庆元年间因谪居江陵，足不出户，专事研究，于《左传》、《周易》诸经皆有见解，项安世自谓其学得自程颐《易传》，纪晓岚评价：“安世之经学深矣，何可轻诋也。”嘉定元年（1208年）卒。有《周易玩辞》十六卷、《项氏家说》、《平庵悔稿》等。其生平可见于《馆阁续录》、《宋史》。